שון לבנובסקי

שון ליאון לבנובסקי (נולד ב-9 בדצמבר 1992) הוא כדורסלן ישראלי-אמריקאי המשחק בעמדות הפאוור פורוורד והסנטר באליצור שומרון מהליגה הארצית. שון הוא בנו של שחקן העבר קני לבנובסקי, ששיחק בין היתר גם בהפועל תל אביב.

חיים מוקדמים 
לבנובסקי נולד בבוינטון ביץ', פלורידה, וגדל עד גיל שש בארצות הברית, לפני שעבר לעמק חפר, ישראל. הוא שיחק בקבוצת הנוער של בית"ר בנימינה ובקבוצת תיכון שרת נתניה. לבנובסקי הצטרף לקבוצת הנוער של מכבי תל אביב בשנות העשרה המאוחרות שלו.

קריירה מקצועית 
ב-2010 החל לבנובסקי את הקריירה המקצועית שלו במכבי תל אביב. ב-12 במאי 2011 ערך את הופעת הבכורה שלו בניצחון הפלייאוף על ברק נתניה.

ב-8 בספטמבר 2011 חתם לבנובסקי על חוזה לשלוש שנים במכבי חיפה.

ב-28 בנובמבר 2012 הושאל לבנובסקי למכבי קריית ביאליק מהליגה הלאומית. ב-22 משחקים ששיחק במדי קריית ביאליק הוא העמיד ממוצעים של 10 נקודות ו-4.4 ריבאונדים למשחק.

ב-21 באוגוסט 2013 חתם לבנובסקי על חוזה לשלוש שנים במכבי אשדוד.

ב-14 בפברואר 2018 חתם לבנובסקי בהפועל גלבוע גליל להמשך העונה. לבנובסקי סייע לקבוצה להגיע לפלייאוף ליגת העל 2018, שם הפסידה ברבע הגמר להפועל ירושלים.

ב-1 באוגוסט 2018 האריך לבנובסקי את חוזהו בשנה בגלבוע גליל.

ב-23 ביולי 2019 חתם לבנובסקי בהפועל עפולה מהליגה הלאומית לעונת .

בעונת 2021/22 סייע לאליצור שומרון לעלות לראשונה בתולדותיה לליגה הלאומית.

בנבחרות ישראל 
לבנובסקי היה חבר בנבחרות ישראל עד גיל 16, עד גיל 18 ועד גיל 20.

קישורים חיצוניים 
 Sean Labanowski, Real GM
 Sean Leon Labanowski, FIBA.com

הערות שוליים 

כדורסלני מכבי תל אביב
כדורסלני אליצור שומרון
כדורסלני מכבי חיפה
כדורסלני מכבי אשדוד
כדורסלני מכבי עירוני רמת גן
כדורסלני הפועל גלבוע גליל
כדורסלני הפועל עפולה
סנטרים (כדורסל)
ישראלים ילידי ארצות הברית
כדורסלנים יהודים אמריקאים
פלורידה: כדורסלנים
ישראלים שנולדו ב-1992
אמריקאים שנולדו ב-1992